open-index/open-wikipedia-markdown huggingface dataset:
พระราชวรวงศ์เธอ พระองค์เจ้าฉายรัศมีหิรัญพรรณ

**พระราชวรวงศ์เธอ พระองค์เจ้าฉายรัศมีหิรัญพรรณ** (17 ธันวาคม พ.ศ. 2414 — 9 เมษายน พ.ศ. 2471) เป็นพระราชธิดาพระองค์ที่ 11 ในกรมพระราชวังบวรวิไชยชาญ ประสูติแต่จอมมารดาปุ้ย

## พระประวัติ
พระราชวรวงศ์เธอ พระองค์เจ้าฉายรัศมีหิรัญพรรณ เป็นพระราชธิดาพระองค์ที่ 11 ในกรมพระราชวังบวรวิไชยชาญ ประสูติแต่จอมมารดาปุ้ย (ธิดาพระยาพระราม (แสง) กับท่านปุก) เมื่อวันอังคารที่ 17 ธันวาคม พ.ศ. 2414

ในสมัยรัชกาลที่ 5 เมื่อปี พ.ศ. 2435 พระองค์เจ้าฉายรัศมีหิรัญพรรณ ทรงเข้าเป็นสามัญสมาชิกของหอพระสมุดวชิรญาณในพระบรมมหาราชวัง และประทานเงินบำรุงปีละ 20 บาทเป็นประจำทุกปี ปรากฏความใน *วชิรญาณวิเศษ* ว่า

*"...คราวประชุมครั้งที่ ๓ พระเจ้าน้องนางเธอ พระองค์เจ้าอรุณวดี อุปนายก ทรงนำ พระเจ้าบวรวงษ์เธอ พระองค์เจ้าดวงประภา ภาคินีสมาชิก ทรงรับรอง ๑๔ พระบวรวงษ์เธอ พระองค์เจ้าฉายรัศมีหิรัญญพรรณ์ เปนภาคินีสมาชิก ๑๕ พระบวรวงษ์เธอ พระองค์เจ้าอับศรศรีราชกานดา เปนภาคินีสมาชิก ได้ลงชื่อส่งเงินแล้ว วันที่ ๒ พฤศจิกายน ร,ศก ๑๑๑ ท่านสมาชิกทั้งปวงจงทราบว่า บรรดาท่านที่ได้กล่าวนามแลพระนามมาแล้วนี้ นับว่าเปนสมาชิกของหอพระสมุดวชิรญาณ ตั้งแต่วันที่ได้มาลงนามแลพระนาม ซึ่งได้กล่าวมาแล้วข้างต้นนั้น เปนต้นไป..."*

และ

*"...ตั้งแต่วันที่ ๕ จนถึงวันที่ ๑๑ มกราคม รัตนโกสินทร์ศก ๑๑๒ ในระหว่าง ๗ วันนี้ ท่านสมาชิกได้มายังหอพระสมุดวชิรญาณ ๒๒ ท่าน ได้ลงชื่อ ๓๙ ครั้ง แลหนังสือที่ได้ให้ยืม ๔๕ ครั้ง แลสมาชิกได้นำเงินค่าเกมบิลเลียดมาส่ง ๕ ท่าน รวมเปนเงิน ๙๕ บาท ๑๖ อัฐ สมาชิกได้นำเงินบำรุงหอพระสมุดวชิรญาณจำนวนปีที่ ๑๓ มาส่งยังหอพระสมุดวชิรญาณ เปนเงินรายละ ๒๐ บาท ดังจะมีรายพระนามแลนามแจ้งต่อไปนี้ คือ... พระบวรวงษ์เธอ  พระองค์เจ้าฉายรัศมีหิรัญญพรรณ์ ๑..."*

พระราชวรวงศ์เธอ พระองค์เจ้าฉายรัศมีหิรัญพรรณ ประชวรพระโรคอัมพาตมาช้านาน สิ้นพระชนม์ที่พระตำหนักในพระบรมมหาราชวัง ในสมัยรัชกาลที่ 7 เมื่อวันจันทร์ที่ 9 เมษายน พ.ศ. 2471 พระชนมายุนับปีได้ 57 พรรษา พระบาทสมเด็จพระปกเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระเจ้าบรมวงศ์เธอ เจ้าฟ้ากรมพระนริศรานุวัดติวงศ์ เสด็จเป็นประธานในการพระราชทานน้ำหลวงสรงพระศพ กับทั้งรับพระศพไว้ในพระบรมราชานุเคราะห์มีกำหนดเวลา 15 วัน พระราชทานเพลิงพระศพ ณ พระเมรุ วัดเบญจมบพิตรดุสิตวนารามราชวรวิหาร เมื่อวันที่ 18 พฤษภาคม พ.ศ. 2473

## พระเกียรติยศ
### พระอิสริยยศ
* พระบวรวงศ์เธอ พระองค์เจ้าฉายรัศมีหิรัญพรรณ (17 ธันวาคม พ.ศ. 2414 — 15 กรกฎาคม พ.ศ. 2454)
* พระราชวรวงศ์เธอ พระองค์เจ้าฉายรัศมีหิรัญพรรณ (15 กรกฎาคม พ.ศ. 2454 — 9 เมษายน พ.ศ. 2471)

### เครื่องราชอิสริยาภรณ์

## พงศาวลี



## อ้างอิง

หมวดหมู่:พระราชวรวงศ์เธอ
หมวดหมู่:พระองค์เจ้าหญิง
หมวดหมู่:พระราชธิดาในกรมพระราชวังบวรวิไชยชาญ
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
ฮิโนนิชิ ซูเกโกะ

**ฮิโนนิชิ ซูเกโกะ** ( ; 1927 – 3 ตุลาคม 1983) พระสนมในจักรพรรดิญี่ปุ่นโดยเป็นพระสนมใน จักรพรรดิโกะ-โคมัตสึ จักรพรรดิองค์ที่ 100 รวมถึงเป็นพระราชมารดาใน จักรพรรดิโชโก จักรพรรดิองค์ที่ 101 และเป็นพระราชมารดาบุญธรรมใน จักรพรรดิโกะ-ฮานาโซโนะ จักรพรรดิองค์ที่ 102

## บันทึก

หมวดหมู่:ราชวงศ์ญี่ปุ่น
หมวดหมู่:บุคคลในยุคมูโรมาจิ
โออิโนมิกาโดะ โนบูโกะ

**โออิโนมิกาโดะ โนบูโกะ** ( ; 1954 – 8 มิถุนายน 2031) หรือ **ฟูจิวาระ โนะ โนบูโกะ** หรือ **คารากูมง-อิง** () นางกำนัลและพระสนมในจักรพรรดิญี่ปุ่นโดยเป็นนางกำนัลและพระสนมใน จักรพรรดิโกะ-ฮะนะโซะโนะ จักรพรรดิองค์ที่ 102 และเป็นพระราชมารดาใน เจ้าหญิงคังชิน และ จักรพรรดิโกะ-สึชิมิกะโดะ จักรพรรดิองค์ที่ 103

## บันทึก

หมวดหมู่:บุคคลในยุคมูโรมาจิ
หมวดหมู่:ราชวงศ์ญี่ปุ่น
อูนเซิลนุย

**อูนเซิลนุย** () (มีชื่อเรียกอย่างเป็นทางการว่า **L'Hymne de la victoire** หรือ **Ditanyè**) เป็นเพลงชาติของบูร์กินาฟาโซ ประพันธ์คำร้อง และ เรียบเรียงทำนองโดย ร้อยเอก โตมาส์ ซังการา เมื่อ ค.ศ. 1984 แทนเพลงชาติของสาธารณรัฐอัปเปอร์วอลตา ที่มีชื่อว่า เพลงชาติอัปเปอร์วอลตา (*Hymne National Voltaïque*)

## บทร้อง

## อ้างอิง

## แหล่งข้อมูลอื่น

* Burkina Faso: ''Une Seule Nuit'' - Audio of the national anthem of Burkina Faso, with information and lyrics

หมวดหมู่:สัญลักษณ์ของประเทศบูร์กินาฟาโซ
หมวดหมู่:เพลงภาษาฝรั่งเศส
อ
หมวดหมู่:ดนตรีบูร์กินาฟาโซ
เพลงชาติอัปเปอร์วอลตา

***Hymne National Voltaïque*** เป็นเพลงชาติของสาธารณรัฐอัปเปอร์วอลตา ระหว่าง ค.ศ. 1960 ถึง ค.ศ. 1984 ภายหลังการรัฐประหาร และได้เปลี่ยนชื่อประเทศเป็น บูร์กินาฟาโซ พร้อมกับประกาศใช้เพลงชาติฉบับใหม่ ที่มีชื่อว่า อูนเซิลนุย (*Une Seule Nuit*)

ประพันธ์คำร้อง และ เรียบเรียงทำนองโดย โรเบิร์ต เวดราโอโก

## บทร้อง

## อ้างอิง

## แหล่งข้อมูลอื่น
*Upper Volta - National Anthem - Hymne National Voltaïque (ACAPPELLA VERSION)

หมวดหมู่:ประเทศอัปเปอร์วอลตา
อ
อ
หมวดหมู่:ดนตรีบูร์กินาฟาโซ
นิวาตะ อาซาโกะ

**นิวาตะ อาซาโกะ** ( ; 1980 – 13 สิงหาคม 2035) นางกำนัลและพระสนมในจักรพรรดิแห่งญี่ปุ่นโดยเป็นนางกำนัลและพระสนมใน จักรพรรดิโกะ-สึชิมิกะโดะ จักรพรรดิองค์ที่ 103 และเป็นพระราชมารดาใน จักรพรรดิโกะ-คะชิวะบะระ จักรพรรดิองค์ที่ 104

ใน พ.ศ. 2047 อันตรงกับปีที่ 4 ในรัชสมัยจักรพรรดิโกะ-คะชิวะบะระพระองค์ได้สถาปนาพระราชมารดาที่สิ้นพระชนม์ไปแล้วตั้งแต่ พ.ศ. 2035 ให้มีสถานะเทียบเท่า **โคไตโง** หรือพระราชชนนี

## บันทึก

หมวดหมู่:ราชวงศ์ญี่ปุ่น
หมวดหมู่:บุคคลในยุคมูโรมาจิ
เจ้าชายเปรโด ดยุกแห่งกาลาเบรีย

** เจ้าชายเปรโด ดยุกแห่งกาลาเบรีย** () เป็นพระโอรสพระองค์ที่ 3 และพระองค์เดียวใน อินฟันเตคาลอส ดยุกแห่งกาลาเบรีย กับ เจ้าหญิงอาน ดัชเชสแห่งกาลาเบรีย

พระองค์ทรงอภิเษกสมรสกับโซเฟีย แลนด์ดิลอส ยา เมนกาเลโฮ ภายหลังคือเจ้าหญิงโซเฟีย ดัชเชสแห่งคาลาเบรีย มีพระบุตรร่วมกัน 7 พระองค์ โดยภายหลังพระบิดาของพระองค์สิ้นพระชนม์ พระองค์สืบพระอิสริยยศ **ดยุกแห่งกาลาเบรีย**

หมวดหมู่:บุคคลที่เกิดในปี พ.ศ. 2511
หมวดหมู่:ชาวสเปน
หมวดหมู่:ราชวงศ์บูร์บง (สเปน)
หมวดหมู่:เจ้าชายบูร์บง-ซิซิลีทั้งสอง
หมวดหมู่:ดยุกโนโต
ปู่สมบูรณ์

**ปู่สมบูรณ์** เป็นภาพยนตร์ไทย ที่ออกฉายเมื่อปี พ.ศ. 2557 ซึ่งเป็นภาพยนตร์แนวโรแมนติก-สารคดี เป็นหนังสารคดีเรื่องแรกได้รับเลือกเป็นหนังเปิดเทศกาลภาพยนตร์โลก กรุงเทพฯ ครั้งที่ 12 (World Film Bangkok Festival) และยังเป็นหนังไทยขนาดยาวเรื่องแรกที่เข้าประกวดถึงรอบสุดท้ายบนเวทีระดับโลก เทศกาลภาพยนตร์สารคดีนานาชาติ อัมสเตอร์ดัม ประเทศเนเธอร์แลนด์ (IDFA)  รวมทั้งได้รับเลือกและร่วมฉายในเทศกาลภาพยนตร์หลายประเทศ เช่น อังกฤษ, เกาหลีใต้, สปป.ลาว, อินเดีย เป็นต้น ยังได้รับการตอบรับอย่างดีจากนักวิจารณ์ รวมทั้งเพจหนังดังอย่าง อวยไส้แตกแหกไส้ฉีก และยังสร้างปรากฏการณ์ที่มีผู้ชมออกมาดูหนังสารคดีในโรงภาพยนตร์อย่างมาก

## เรื่องย่อ
ภาพยนตร์สารคดีเล่าถึงความรักของปู่สมบูรณ์ที่มีต่อเมียดผู้เป็นภรรยาในช่วงอายุสุดท้ายของชีวิต เป็นเวลากว่า 45 ปี แล้วที่สองสามีภรรยาดูแลซึ่งกันและกัน จนถึงตอนที่ย่าเมียดได้ล้มป่วยด้วยโรคไต และไม่สามารถช่วยเหลือตัวเองได้อีกต่อไป ปู่สมบูรณ์ก็คอยอยู่เคียงข้างย่าเมียดเสมอ แม้การร่วมชีวิตคู่จะมาจากขนบประเพณีคลุมถุงชน แต่นั่นก็ไม่ใช่ปัญหาในการใช้ชีวิตคู่ของทั้งสอง เพราะต่างฝ่ายต่างทำหน้าที่สามีภรรยาที่ดีต่อกัน รวมทั้งเป็นพ่อแม่ของลูก และปู่ย่าของหลาน ตลอดเส้นทางชีวิตพวกเขาได้สร้างความรักขึ้นมาและรักษามันไว้ชั่วนิรันดร์ แม้นไม่มีคำหวานใด ๆ เอ่ยจากปากของทั้งสอง แต่สิ่งที่เป็นอยู่มันสามารถสัมผัสรับรู้ได้ด้วยหัวใจ

## นักแสดงนำ
* สมบูรณ์ ฤกษ์กำยี	 รับบทเป็น ปู่สมบูรณ์ 
* ละเมียด ฤกษ์กำยี	 รับบทเป็น ย่าเมียด

## เพลงประกอบภาพยนตร์
* ฉันจะฝันถึงเธอ คำร้อง ทำนอง เรียบเรียง โดย ดนู ฮันตระกูล ขับร้อง โดย สุภัทรา อินทรภักดี

## อ้างอิง

หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2557
หมวดหมู่:ภาพยนตร์รักไทย
หมวดหมู่:ภาพยนตร์สารคดี

## แหล่งข้อมูลอื่น
*https://www.facebook.com/somboonmovie
*https://www.facebook.com/nobproductions
อาร์ชดัชเชสมาเรียแห่งออสเตรีย

** อาร์ชดัชเชสมาเรียแห่งออสเตรีย** () เป็นพระธิดาพระองค์ที่ 2 ใน อินฟันเตคาลอส ดยุกแห่งกาลาเบรีย กับ เจ้าหญิงอาน ดัชเชสแห่งกาลาเบรีย เป็นพระภคินีใน เจ้าชายเปรโด ดยุกแห่งกาลาเบรีย
พระองค์ทรงอภิเษกสมรสกับ อาร์ชดยุกซีโมนแห่งออสเตรีย รับพระราชทานพระอิสริยยศเป็น **อาร์ชดัชเชสแห่งออสเตรีย** มีพระบุตร 5 พระองค์

## พระประวัติ
อาร์ชดัชเชสมาเรีย เป็นพระธิดาพระองค์ที่ 2 ในอินฟันเตคาลอส ดยุกแห่งกาลาเบรีย กับ เจ้าหญิงอาน ดัชเชสแห่งกาลาเบรีย โดยพระองค์มีพระนามแรกประสูติว่า **เจ้าหญิงมาเรียแห่งบูร์บงและซิซีลีทั้งสอง**
## เสกสมรส
เจ้าหญิงมาเรีย ทรงเสกสมรสกับ อาร์ชดยุกไซเมียแห่งออสเตรีย เมื่อวันที่ 13 กรกฎาคม พ.ศ. 2539 ณ ประเทศสเปน รับพระราชทานพระอิสริยยศเป็นทางการคือ **อาร์ชดัชเชสมาเรียแห่งออสเตรีย พระชายา เจ้าหญิงแห่งบูร์บงและซิซีลีทั้งสอง** โดยมีพระบุตรรวมกัน 5 พระองค์

## อ้างอิง

หมวดหมู่:บุคคลที่เกิดในปี พ.ศ. 2510
หมวดหมู่:ชาวสเปน
หมวดหมู่:ราชวงศ์บูร์บง
หมวดหมู่:อาร์ชดัชเชสแห่งออสเตรีย
แคว้นริวแน

**แคว้นริวแน** () เป็นหน่วยการปกครองระดับแคว้นทางทิศตะวันตกของประเทศยูเครน มีศูนย์กลางการบริหารอยู่ที่ริวแน แคว้นมีเนื้อที่ประมาณ 20,100 ตารางกิโลเมตร และมีประชากรประมาณ 1.1 ล้านคน แคว้นริวแนเคยเป็นส่วนหนึ่งของจังหวัดวอวึญของสาธารณรัฐโปแลนด์ที่ 2 ต่อมาได้รับการจัดตั้งขึ้นในฐานะส่วนหนึ่งของสาธารณรัฐสังคมนิยมโซเวียตยูเครนเมื่อวันที่ 4 ธันวาคม ค.ศ. 1939 หลังจากที่สหภาพโซเวียตเข้ารุกรานและยึดครองโปแลนด์ตะวันออกเมื่อวันที่ 17 กันยายน ค.ศ. 1939

ก่อน ค.ศ. 1992 ภายใต้นโยบายการแผลงเป็นรัสเซีย (Russification) แคว้นมีชื่อทางการเป็นภาษารัสเซียว่า **แคว้นโรฟนะ** (Rovno Oblast) หลังจากนั้นจึงมีชื่อเรียกเป็นภาษายูเครนว่า **ริวแนนช์ชือนา** ()

## อ้างอิง


ริวแน
เกล ฮอว์ธอร์น

**เกล ฮอว์ธอร์น** เป็นตัวละครหลักจากไตรภาคเกมล่าชีวิต ของซูซาน คอลลินส์ เขาเป็นเพื่อนสนิทของแคตนิส เอฟเวอร์ดีน ตัวละครนำของเรื่อง เกลนั้นอายุมากกว่าแคตนิสสองปี มีฐานะที่ยากจนมากเนื่องจากสูญเสียพ่อจากเหตุการณ์เหมืองถล่มเช่นเดียวกับแคตนิส ทำให้เขาต้องเป็นเสาหลักของบ้าน ทั้งสองจึงค่อนข้างเข้าใจความรู้สึกของกันและกัน เกลนั้นหลงรักแคตนิสมาตลอด แต่การที่แคตนิสและพีต้าได้สร้างภาพของ 'คู่รักที่ชะตาไม่เป็นใจ' ขึ้นมาระหว่างเกมล่าชีวิตก็ทำให้เขาจำเป็นต้องยอมถอยห่างออกมา ในช่วงท้ายของปีกแห่งไฟ เขต 12 ได้ถูกถล่มจนราบคาบโดยแคปิตอล เกลได้มีส่วนสำคัญในการช่วยเหลือประชาชนเขต 12 ในม็อกกิ้งเจย์ เขาได้เข้าร่วมเป็นทหารของกองกำลังกบฎและได้ช่วยพีต้าจากการจับคุมของแคปิตอลอีกด้วย อย่างไรก็ตาม ความสัมพันธ์ของเกลและแคตนิสย่ำแย่ลง ภายหลังที่แคตนิสสูญเสียพริมโรส น้องสาวของเธอ เนื่องจากระเบิดที่เกลสร้างขึ้น เกลเองรู้สึกผิดกับความสูญเสียดังกล่าว และได้ตัดสินใจใช้ชีวิตอยู่ในเขตที่ 2 ในขณะที่พีต้าและแคตนิสแต่งงานและใช้ชีวิตร่วมกันที่เขต 12

หมวดหมู่:เกมล่าชีวิต
กลาดิอาตอร์

[thumb|350px|ส่วนหนึ่งของภาพ[โมเสกซลีตันจากลิเบีย แสดงภาพการต่อสู้ของเหล่ากลาดิอาตอร์]]
**กลาดิอาตอร์** ( แปลว่า "นักรบดาบ", จาก <span lang="la" xml:lang="la" style="font-family: Cardo, 'Everson Mono', 'GNU Unifont', Junicode; text-transform: uppercase; font-size: 105%;" class="square-capitals">gladivs</span> แปลว่า "ดาบ") เป็นนักสู้ติดอาวุธที่มีหน้าที่ต่อสู้เพื่อสร้างความบันเทิงแก่ผู้ชมในสมัยสาธารณรัฐโรมันและจักรวรรดิโรมัน กลาดิอาตอร์ต้องใช้ความรุนแรงในการเผชิญหน้ากับคู่ต่อสู้ที่อาจเป็นได้ทั้งกลาดิอาตอร์คนอื่น สัตว์ป่า และนักโทษที่ได้รับคำพิพากษา กลาดิอาตอร์ส่วนใหญ่เป็นทาส บุคคลที่โตมาในสภาพแวดล้อมรุนแรง หรือบุคคลที่ถูกกีดกันจากสังคม แต่ก็มีกลาดิอาตอร์บางคนที่เป็นอิสรชนซึ่งอาสาเสี่ยงชีวิตและสิทธิพลเมืองโรมันของตนเข้าแข่งขันในสังเวียน

ไม่ว่ากลาดิอาตอร์จะมีเทือกเถาเหล่ากอมาจากที่ใด พวกเขาก็สามารถนำเสนอตัวอย่างหนึ่งของจริยธรรมในการต่อสู้ของโรมแก่ผู้ชม และไม่ว่าจะต่อสู้หรือตายอย่างสมศักดิ์ศรี พวกเขาก็อาจเรียกเสียงชื่นชมและยกย่องจากมวลชนได้เช่นกัน กลาดิอาตอร์ได้รับการยกย่องทั้งในศิลปะระดับบนและศิลปะระดับล่าง และคุณค่าของพวกเขาในฐานะผู้สร้างความบันเทิงก็ได้รับการเชิดชูทั้งในวัตถุมีค่าและวัตถุธรรมดา ๆ ทั่วโลกโรมัน

ต้นกำเนิดการต่อสู้ของกลาดิอาตอร์นั้นยังคงเป็นที่ถกเถียง แต่มีหลักฐานที่สามารถสันนิษฐานกันได้ว่า มีจุดเริ่มต้นมาจากการแข่งขันต่อสู้ในพิธีกรรมศพที่จัดขึ้นในช่วงสงครามพิวนิกราว 300 ปีก่อนคริสต์ศักราช และได้กลายมาเป็นส่วนสำคัญทั้งในทางการเมืองและทางสังคมของชาวโรมันอย่างรวดเร็ว ความนิยมนั้นได้ส่งผลให้มีการจัดการต่อสู้ในเกมกีฬาสาธารณะที่หรูหราฟู่ฟ่ามากขึ้นด้วย

การต่อสู้ของกลาดิอาตอร์นั้นยังคงมีอยู่สืบมาเกือบหนึ่งพันปี โดยเป็นที่นิยมมากที่สุดในช่วง 100 ปีก่อนคริสต์ศักราชถึงคริสต์ศตวรรษที่ 2 จนกระทั่งเสื่อมความนิยมลงในช่วงต้นของคริสต์ศตวรรษที่ 5 ภายหลังจากการที่จักรวรรดิโรมันได้ประกาศให้ศาสนาคริสต์เป็นศาสนาประจำรัฐใน ค.ศ. 380 อย่างไรก็ตาม การสู้กับสัตว์ก็ยังคงดำเนินมาจนถึงคริสต์ศตวรรษที่ 6

หมวดหมู่:โรมันโบราณ
หมวดหมู่:การต่อสู้
วิลลาทูเกินท์ฮัท

**วิลลาทูเกินท์ฮัท** (; ) เป็นบ้านพักอาศัยหรูในเขตแชร์นาโปเล (Černá Pole) เมืองเบอร์โน ประเทศเช็กเกีย ได้รับการออกแบบโดยลูทวิช มีส ฟัน แดร์ โรเออ สถาปนิกชาวเยอรมัน อาคารก่อสร้างขึ้นด้วยคอนกรีตเสริมเหล็ก พร้อมโครงสร้างเหล็ก สร้างขึ้นระหว่าง ค.ศ. 1928–1930 ให้แก่ฟริทซ์ ทูเกินท์ฮัท () และเกรทา () ภรรยาของเขา บ้านหลังนี้ถือเป็นหนึ่งในงานต้นแบบสถาปัตยกรรมสมัยใหม่รุ่นแรก ๆ ในยุโรป จนในเวลาต่อมาวิลลานี้ได้กลายเป็นหนึ่งในสัญลักษณ์สำคัญแห่งนวยุคนิยม

บ้านได้ออกแบบให้สูงสามชั้น ทอดตามเนินและหันหน้าเข้าสู่ด้านตะวันตกเฉียงใต้ ในส่วนของชั้นที่สอง (ชั้น G) เป็นส่วนพื้นที่สาธารณะ ประกอบด้วยห้องรับแขกหลัก เรือนกระจก และพื้นที่รับรองต่าง ๆ ซึ่งรวมไปถึงระเบียงสู่ด้านนอกด้วย นอกจากนี้ยังประกอบด้วยห้องครัวและห้องของคนรับใช้ซึ่งวางอยู่ข้างเคียงกัน ในชั้นที่สาม ประกอบด้วยทางเข้าหลักจากถนนซึ่งทำเป็นทางไปสู่ระเบียง ในโถงรับรอง และห้องต่าง ๆ ของสมาชิกครอบครัว รวมไปถึงโรงจอดรถ

บ้านมีความโดดเด่นที่ใช้วัสดุที่เป็นโครงสร้างเหล็ก และผนังกระจกขนาดใหญ่ ตกแต่งด้วยสีขาวล้วน นอกจากนี้มีส ฟัน แดร์ โรเออ ยังได้ออกแบบเครื่องเรือนให้เข้ากับอาคารนี้ด้วย โดยเขาได้ลิลลี ไรซ์ (Lilly Reich) มาร่วมออกแบบเครื่องเรือนภายในซึ่งได้แก่เก้าอี้ทูเกินท์ฮัทและเก้าอี้เบอร์โน ที่ภายหลังก็ยังคงมีการนำแบบเก้าอี้เหล่านี้ไปผลิตสืบต่อจนถึงทุกวันนี้ ภายในบ้านไม่มีการตกแต่งใด ๆ รวมไปถึงงานศิลปะต่าง ๆ แต่มีส ฟัน แดร์ โรเออ ใช้วิธีการตกแต่งอาคารโดยอาศัยลวดลายจากธรรมชาติ จากแผ่นหิน ผนังโอนิกซ์ และไม้เขตร้อนชื้น ซึ่งต่างเป็นสิ่งที่มีส ฟัน แดร์ โรเออ มีความเชี่ยวชาญเป็นอย่างมาก

วิลลาทูเกินท์ฮัทใช้งบประมาณในการสร้างในขณะนั้นที่สูงมาก เนื่องจากวิธีการก่อสร้างที่ล้ำสมัย แปลกใหม่ ค่าวัสดุชั้นเลิศ รวมไปถึงกลไกภายในอาคารทั้งระบบฮีเตอร์และระบบระบายอากาศ ได้รับการขึ้นทะเบียนเป็นแหล่งมรดกโลกใน ค.ศ. 2001 

## ระเบียงภาพ

ไฟล์:Vila Tugendhat exterior Dvorak3.JPG|thumb|ด้านหน้า
ไฟล์:Brno, Černá Pole, Černopolní, vila Tugendhat (03).jpg|มุมมองจากถนนภายหลังปรับปรุงใหม่ใน ค.ศ. 2012 
ไฟล์:Brno, Černá Pole, Černopolní, vila Tugendhat (01).jpg|มุมมองจากฝั่งซ้ายของถนนใน ค.ศ. 2012
ไฟล์:Vila Tugendhat (Brno), onyxová stěna.JPG|ผนังโอนิกซ์ ในห้องรับแขก
ไฟล์:Vila Tugendhat interior Dvorak.jpg|thumb|ภายในวิลลา
ไฟล์:Vila Tugendhat interior Dvorak2.jpg|thumb|ภายในวิลลา


## อ้างอิง

หมวดหมู่:สิ่งก่อสร้างในคริสต์ทศวรรษ 1930
หมวดหมู่:สิ่งก่อสร้างในคริสต์ศตวรรษที่ 20
หมวดหมู่:แหล่งมรดกโลกในประเทศเช็กเกีย
หมวดหมู่:สิ่งก่อสร้างโดยลูทวิช มีส ฟัน แดร์ โรเออ
หมวดหมู่:แหล่งมรดกโลกทางวัฒนธรรม
หมวดหมู่:สิ่งก่อสร้างในเบอร์โน
เจ้าชายอาแล็กซ็องดร์แห่งเบลเยียม

**เจ้าชายอาแล็กซ็องดร์แห่งเบลเยียม** ( ;18 กรกฎาคม พ.ศ. 2485 - 29 พฤศจิกายน พ.ศ. 2552) เป็นพระราชโอรสในพระเจ้าเลออปอลที่ 3 แห่งเบลเยียม ประสูติแต่พระราชชายา ลิเลียน เจ้าหญิงแห่งเรตี พระองค์มีศักดิ์เป็นพระราชอนุชาต่างพระราชมารดาใน สมเด็จพระราชาธิบดีอัลแบร์ที่ 2 แห่งเบลเยียม และมีศักดิ์เป็นพระราชปิตุลาใน สมเด็จพระราชาธิบดีฟีลิปแห่งเบลเยียม พระองค์อภิเษกสมรสกับ เจ้าหญิงเลอาแห่งเบลเยียม แต่พระองค์ไม่มีโอรส-ธิดา พระองค์สิ้นพระชนม์ด้วยพระอาการหลอดพระโลหิตอุดตันในพระปัปผาสะ เมื่อวันที่ 29 พฤศจิกายน พ.ศ. 2552 สิริพระชันษา 67 ปี

## อ้างอิง

หมวดหมู่:บุคคลที่เกิดในปี พ.ศ. 2485
หมวดหมู่:บุคคลที่เสียชีวิตในปี พ.ศ. 2552
หมวดหมู่:ราชวงศ์แห่งเบลเยียม
หมวดหมู่:ราชวงศ์ซัคเซิน-โคบวร์คและโกทา (เบลเยียม)
หมวดหมู่:เจ้าชายแห่งซัคเซิน-โคบวร์คและโกทา
หมวดหมู่:เจ้าชายเบลเยียม
หมวดหมู่:พระราชโอรสในพระมหากษัตริย์
หมวดหมู่:พระเจ้าเลออปอลที่ 3 แห่งเบลเยียม
สงครามชเลสวิชครั้งที่สอง

**สงครามชเลสวิชครั้งที่สอง** () หรือ **สงครามเยอรมัน-เดนมาร์ก** () เป็นความขัดแย้งทางการทหารระหว่างเดนมาร์ก และ ปรัสเซีย เป็นผลพันธ์ของ ปัญหาชเลสวิช-ฮ็อลชไตน์ โดยสงครามเริ่มขึ้นในวันที่ 1 กุมภาพันธ์ ค.ศ. 1864 เมื่อ กองทัพปรัสเซียข้ามพรมแดนสู่ชเลสวิช

สงครามจบลงในวันที่ 30 ตุลาคม 1864 ด้วยความพ่ายแพ้ของเดนมาร์ก, โดยตาม สนธิสัญญาเวียนนา เดนมาร์กต้องคืนดัชชีชเลสวิช, ฮ็อลชไตน์, และ เลาเอินบวร์ค ให้กับ ปรัสเซีย และ ออสเตรีย
## ดูเพื่ม
* สงครามชเลสวิชครั้งที่หนึ่ง

## อ้างอิง

## บรรณานุกรม
* 

## หนังสือเพิ่มเติม
* 
* Taylor, A.J.P. *The Struggle for Mastery in Europe: 1818–1918* (1954) pp 142–55

## แหล่งข้อมูลอื่น

* Danish Military History – ชเลสวิช Wars  
* Danish Military History – Article about the war of 1864. 
* Danish Navy History – Account of Danish naval operations during the war of 1864.  
* The Danish army's 8th Brigade 
** Danish to English auto-translator
* ฮ็อลชไตน์ regiment moves out of the fortress in Rendsburg  [dead link]
* Detailed map of area round ชเลสวิช town
* Map of east part of Danevirke.


หมวดหมู่:สงครามในคริสต์ทศวรรษ 1860
หมวดหมู่:สงครามในคริสต์ศตวรรษที่ 19
หมวดหมู่:สงครามเกี่ยวข้องกับทวีปยุโรป
หมวดหมู่:สงครามเกี่ยวข้องกับเดนมาร์ก
หมวดหมู่:สงครามเกี่ยวข้องกับปรัสเซีย
หมวดหมู่:สงครามเกี่ยวข้องกับราชาธิปไตยฮาพส์บวร์ค
หมวดหมู่:สงครามเกี่ยวข้องกับเยอรมนี
หมวดหมู่:พ.ศ. 2407
2
หมวดหมู่:ประวัติศาสตร์เยอรมนี
หมวดหมู่:ประวัติศาสตร์เดนมาร์ก
หมวดหมู่:พระเจ้าคริสเตียนที่ 9 แห่งเดนมาร์ก
หมวดหมู่:จักรพรรดิวิลเฮ็ล์มที่ 1 แห่งเยอรมนี
หมวดหมู่:อ็อทโท ฟ็อน บิสมาร์ค
หมวดหมู่:จักรพรรดิฟรันทซ์ โยเซ็ฟที่ 1 แห่งออสเตรีย
สโมสรฟุตบอลคาโงชิมะยูไนเต็ด

**สโมสรฟุตบอลคาโงชิมะยูไนเต็ด** (; ) เป็นสโมสรฟุตบอลที่เล่นอยู่ในเจ3 ลีก ของประเทศญี่ปุ่น มีถิ่นฐานอยู่ที่เมืองคาโงชิมะ จังหวัดจังหวัดคาโงชิมะ ทางตอนใต้ของญี่ปุ่น ก่อตั้งขึ้นเมื่อปี ค.ศ. 2014 จากการรวมตัวกันของอดีตสโมสร *โวลกา คาโงชิมะ* (ヴォルカ鹿児島) กับ *เอฟซี คาโงชิมะ* (FC KAGOSHIMA)
ในอดีตเคยมีนักฟุตบอลทีมชาติไทยรุ่นเยาวชนมาเล่นอยู่ที่สโมสรแห่งนี้ด้วยคือ สิทธิโชค ภาโส

## ประวัติ
โวลกา คาโงชิมะ เคยเล่นอยู่ในลีกฟุตบอลของภูมิภาคคีวชู ทางตอนใต้ของญี่ปุ่นมาตั้งแต่ปี 1973 และได้ผ่านเข้าไปเล่นรอบเพลย์ออฟรายการ Regional League Promotion Series เพื่อขึ้นไปเล่นลีกอาชีพ Japan Football League (JFL) ซึ่งเป็นลีกระดับล่าง (ปัจจุบันคือลีกระดับ 4 ของญี่ปุ่น) แต่ยังไม่เคยไปถึงฝั่งฝัน

ส่วนทาง เอฟซี คาโงชิมะ (ชื่อเดิม NIFS United FC) ก็พยายามเลื่อนชั้นขึ้นมาเล่นในลีกฟุตบอลของภูมิภาคคีวชูเช่นเดียวกัน และทำได้สำเร็จในปี 2004 แต่ก็ไม่สามารถไปต่อถึงลีก JFL ได้

จนกระทั่งสมาคมฟุตบอลภูมิภาคคาโงชิมะ มีแนวคิดจะรวมทีมโวลกา คาโงชิมะ กับเอฟซี คาโงชิมะ เข้าด้วยกัน โดยแนวคิดนี้มีมาตั้งแต่ปี 2012 แต่ตกลงกันไม่สำเร็จ ต่อมา สามารถเจรจากันได้และรวมตัวกันได้สำเร็จโดยตั้งเป้าหมายจะเลื่อนชั้นขึ้นเจลีกให้สำเร็จ ต่อมาในปี 2013 หลังจากรวมตัวกันแล้ว สโมสรคาโงชิมะยูไนเต็ดสามารถผ่านเข้าสู่รอบสุดท้ายของรายการเพลย์ออฟได้ และได้เลื่อนขึ้นไปเล่น JFL ในฤดูกาล 2014

และในเดือนพฤศจิกายน 2015 สโมสรทำผลงานได้ดีจนได้ผ่านเข้าไปเล่นในเจลีก ดิวิชัน 3 และเมื่อสโมสรได้ไลเซนส์จากทางเจลีกให้เข้าร่วมการแข่งขัน สโมสรก็ได้เข้าแข่งขันอยู่ในลีกระดับ 3 นี้จนถึงปัจจุบัน

## ตราสโมสร
ตราสโมสรประกอบไปด้วยภูเขาไฟซากูราจิมะ ภูเขาไฟชื่อดังของจังหวัด และอ่าวคาโงชิมะ ส่วนสีแดงในตราสโมสรเป็นสีของสโมสรโวลกา คาโงชิมะ ส่วนสีฟ้าเป็นสีของสโมสรเอฟซี คาโงชิมะ

## สถิติ

## อ้างอิง

## แหล่งข้อมูลอื่น
*  
* 
* 
* 


ค
หมวดหมู่:คาโงชิมะ
หมวดหมู่:สโมสรกีฬาที่ก่อตั้งในปี พ.ศ. 2557
หมวดหมู่:ก่อตั้งในประเทศญี่ปุ่นในปี พ.ศ. 2557
Ĵ

right
ตัวอักษร Ĵ (ตัวเล็ก: ĵ) เป็นรูปแบบหนึ่งของอักษรละติน J ที่มีเซอร์คัมเฟล็กซ์ (circumflex) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงโดยสัญลักษณ์ [ʒ]

Ĵ เป็นตัวอักษรที่ใช้ในภาษาเอสเปรันโต

หมวดหมู่:ภาษาเอสเปรันโต
Ŭ

ตัวอักษร Ŭ (ตัวเล็ก: ŭ) เป็นรูปแบบหนึ่งของอักษรละติน U ที่มี บรีฟ (breve) อยู่ด้านบน โดยถูกใช้ในบริบทที่หลากหลาย Ŭ เป็นตัวอักษรที่ใช้ในภาษาเอสเปรันโต

หมวดหมู่:ภาษาเอสเปรันโต
Ŝ

ตัวอักษร Ŝ (ตัวเล็ก: ŝ) เป็นรูปแบบหนึ่งของอักษรละติน S ที่มีเซอร์คัมเฟล็กซ์ (circumflex) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงโดยสัญลักษณ์ [ʃ]

Ŝ เป็นตัวอักษรที่ใช้ในภาษาเอสเปรันโต

หมวดหมู่:ภาษาเอสเปรันโต
ฟุจิวะระ ฟุจิโกะ

**ฟุจิวะระ ฟุจิโกะ** ( ; 27 กันยายน 2007 – 13 กุมภาพันธ์ 2078) พระชายาในจักรพรรดิญี่ปุ่นโดยเป็นพระชายาใน จักรพรรดิโกะ-คะชิวะบะระ จักรพรรดิองค์ที่ 104 และเป็นพระราชมารดาใน จักรพรรดิโกะ-นะระ จักรพรรดิองค์ที่ 105 

หมวดหมู่:ราชวงศ์ญี่ปุ่น
หมวดหมู่:บุคคลในยุคมูโรมาจิ
หมวดหมู่:ตระกูลฟุจิวะระ
เอสเปรันติโด

**เอสเปรันติโด**คือภาษาประดิษฐ์ใดๆ ที่ได้รับอิทธิพลหรือแรงบันดาลใจจากภาษาเอสเปรันโต คำว่าเอสเปรันติโดมาจากคำว่าเอสเปรันโต *Esperanto* เติมปัจจัย *-id* ที่แปลว่าลูก ดังนั้น Esperantido มีความหมายตรงตัวว่า "ลูกของเอสเปรันโต" จุดประสงค์ของเอสเปรันติโดบ้างเพื่อพัฒนาและแก้ไขข้อบกพร่องของภาษาเอสเปรันโต บ้างเพื่อใช้ในวรรณกรรมภาษาเอสเปรันโต อย่างไรก็ตาม เอสเปรันติโดที่ใช้กันอย่างแพร่หลายมีเพียงแค่ภาษาอิดอเท่านั้น

หมวดหมู่:ภาษาประดิษฐ์
โคโนเอะ ซากิโกะ

เป็นสมาชิกราชสำนักญี่ปุ่นในยุคอาซูจิ–โมโมยามะถึงยุคเอโดะ เธอเป็นพระมเหสีในจักรพรรดิโกะ-โยเซ และพระราชมารดาในจักรพรรดิโกะ-มิซูโน บิดาของเธอคือโคโนเอะ ซากิฮิซะ และบิดาบุญธรรมคือโทโยโตมิ ฮิเดโยชิ ชื่อทางธรรมหลังสิ้นพระชนม์คือ *ชูกามงอิง* (中和門院, Chukamonin)

## ช่วงชีวิต
โคโนเอะเกิดใน ค.ศ. 1575 จากโคโนเอะ ซากิฮิซะ ใน ค.ศ. 1586 โทโยโตมิ ฮิเดโยชิรับเธอเป็นบุตรบุญธรรม เพื่อที่เขาจะได้พาบุตรสาวมายังราชสำนักและแนะนำเธอในฐานะพระมเหสีองค์ใหม่ของจักรพรรดิ ซึ่งเป็นสิ่งที่เสนาบดีในตำแหน่งของเขามักทำกันตามธรรมเนียม โคโนเอะถูกนำตัวเข้าราชสำนักในวันที่ 16 ธันวาคม ค.ศ. 1586 โดยมีบรรดาศักดิ์ *เนียวโงะ* ซึ่งอยู่ต่ำกว่าจักรพรรดินีเพียงชั้นเดียว พระองค์เป็นบุคคลแรกที่ถือครองบรรดาศักดิ์นี้ในเวลากว่า 200 ปี โคโนเอะให้กำเนิดพระราชโอรสธิดารวม 12 พระองค์กับจักรพรรดิโกะ-โยเซ โดยเฉพาะจักรพรรดิโกะ-มิซูโน, โคโนเอะ โนบูฮิโระ และอิจิโจ อากิโยชิ หลังให้กำเนิดโกะ-มิซูโน จึงมีการเปลี่ยนบรรดาศักดิ์เป็น "สมเด็จพระราชชนนีพันปีหลวง"

โคโนเอะสิ้นพระชนม์ในวันที่ 11 สิงหาคม ค.ศ. 1630 พระอัฐิของพระองค์ถูกฝังไว้ที่เซ็นนีวจิ

## อ้างอิง

หมวดหมู่:ตระกูลโคโนเอะ
หมวดหมู่:ราชวงศ์ญี่ปุ่น
หมวดหมู่:พระราชมารดาของจักรพรรดิญี่ปุ่น
หมวดหมู่:บุคคลในยุคอาซูจิ–โมโมยามะ
หมวดหมู่:บุคคลในยุคเอโดะ
โคโนเอะ ซากิฮิซะ

ขุนนางในยุคมูโรมาจิ ยุคอาซูจิ–โมโมยามะ ถึงยุคเอโดะ ซึ่งได้ดำรงตำแหน่งคัมปากุ หรือผู้สำเร็จราชการในรัชสมัยจักรพรรดิโกะ-นาระ และเป็นไดโจไดจิงในรัชสมัยจักรพรรดิโองิมาชิเป็นบิดาของโคโนเอะ ซากิโกะ พระสนมในจักรพรรดิโกะ-โยเซ เป็นพระอัยกา (ตา) ในจักรพรรดิโกะ-มิซุโน และเป็นบิดาบุญธรรมของโทโยโตมิ ฮิเดโยชิ ซึ่งทำให้ฮิเดโยชิเป็นทายาทของตระกูลฟูจิวาระ ตามกฎหมายและได้ขึ้นเป็นคัมปากุใน พ.ศ. 2129

หมวดหมู่:ขุนนางญี่ปุ่น
หมวดหมู่:บุคคลในยุคมูโรมาจิ
หมวดหมู่:บุคคลในยุคอาซูจิ–โมโมยามะ
หมวดหมู่:บุคคลในยุคเอโดะ
หมวดหมู่:ตระกูลโคโนเอะ
มะเดะโนะโคจิ เอะอิโกะ

**มะเดะโนะโคจิ เอะอิโกะ** ( ; 2037 – 8 พฤศจิกายน 2065) พระสนมในจักรพรรดิญี่ปุ่นโดยเป็นพระสนมใน จักรพรรดิโกะ-นะระ จักรพรรดิองค์ที่ 105 และเป็นพระราชมารดาใน จักรพรรดิโองิมาจิ จักรพรรดิองค์ที่ 106

## บันทึก

หมวดหมู่:ราชวงศ์ญี่ปุ่น
หมวดหมู่:บุคคลในยุคมูโรมาจิ
มะเดะโนะโคจิ ฟุซะโกะ

**มาเดโนโคจิ ฟูซาโกะ** (; ? – 12 กุมภาพันธ์ 2124) พระชายาในจักรพรรดิญี่ปุ่นโดยเป็นพระชายาในจักรพรรดิโองิมาจิ จักรพรรดิองค์ที่ 106 เป็นพระมารดาในเจ้าชายมาซาฮิโตะ อดีตรัชทายาทในจักรพรรดิโองิมาจิ และเป็นพระอัยยิกาในจักรพรรดิโกะ-โยเซ จักรพรรดิองค์ที่ 107 พระโอรสในเจ้าชายมาซาฮิโตะ

## บันทึก

หมวดหมู่:ราชวงศ์ญี่ปุ่น
หมวดหมู่:บุคคลในยุคมูโรมาจิ
หมวดหมู่:บุคคลในยุคอาซูจิ–โมโมยามะ
พระเจ้าราชวรวงศ์เธอ พระองค์เจ้าเกสร

**พระเจ้าราชวรวงศ์เธอ พระองค์เจ้าเกสร** อาจหมายถึง
* พระเจ้าราชวรวงศ์เธอ พระองค์เจ้าเกสร พระราชธิดาพระองค์ที่ 3 ในสมเด็จพระบวรราชเจ้ามหาสุรสิงหนาท ที่ประสูติแต่เจ้าจอมมารดาบัว
* พระเจ้าราชวรวงศ์เธอ พระองค์เจ้าเกสร พระราชธิดาพระองค์ที่ 26 ในสมเด็จพระบวรราชเจ้ามหาเสนานุรักษ์ ที่ประสูติแต่เจ้าจอมมารดาปิ่น
ฟุจิวะระ โนะ มิสึโกะ

**ฟุจิวะระ โนะ มิสึโกะ** (; 2145 – 6 มีนาคม 2199) พระชายาในจักรพรรดิญี่ปุ่นโดยเป็นพระชายาใน จักรพรรดิโกะ-มิซุโน จักรพรรดิองค์ที่ 108 และเป็นพระราชมารดาหรือโคไตโงใน จักรพรรดิโกะ-โคเมียว จักรพรรดิองค์ที่ 110

## บันทึก

หมวดหมู่:ตระกูลฟุจิวะระ
หมวดหมู่:บุคคลในยุคเอโดะ
เจ้าหญิงอะกิโกะ (จักรพรรดิโกะ-ไซ)

**เจ้าหญิงอะกิโกะ** ( ; 2181 – 2 สิงหาคม 2223) เจ้าหญิงและพระสนมในจักรพรรดิญี่ปุ่นโดยเป็นพระธิดาใน เจ้าชายโยะชิฮิโตะ พระราชโอรสใน จักรพรรดิโกะ-โยเซ จักรพรรดิองค์ที่ 108 และเป็นพระสนมหรือเนียวโงใน จักรพรรดิโกะ-ไซ จักรพรรดิองค์ที่ 110 มีพระโอรสเพียงพระองค์เดียวคือ เจ้าชายโอะซะฮิโตะ 

## บันทึก

หมวดหมู่:เจ้าหญิงญี่ปุ่น
หมวดหมู่:ราชวงศ์ญี่ปุ่น
หมวดหมู่:บุคคลในยุคเอโดะ
พระเจ้าราชวรวงศ์เธอ พระองค์เจ้าอำพัน

**พระเจ้าราชวรวงศ์เธอ พระองค์เจ้าอำพัน** หรือ **พระองค์เจ้าพัน** (พ.ศ. 2346 — 15 กุมภาพันธ์ พ.ศ. 2424) พระราชธิดาพระองค์ที่ 12 ในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น

## พระประวัติ
พระเจ้าราชวรวงศ์เธอ พระองค์เจ้าอำพัน ประสูติเมื่อพ.ศ. 2346 เป็นพระราชธิดาในสมเด็จพระบวรราชเจ้ามหาเสนานุรักษ์ประสูติแต่เจ้าจอมมารดาปิ่น มีพระขนิษฐาร่วมเจ้าจอมมารดา 1 พระองค์คือ พระเจ้าราชวรวงศ์เธอ พระองค์เจ้าเกสร

ในสมัยรัชกาลที่ 3 ได้เกิดคดีซึ่งอีนวล ได้ยินข่าวที่พระองค์เจ้าเกสรสิ้นพระชนม์ เจ้าจอมมารดาปิ่นเศร้าโศกเสียใจยิ่งนักที่พระองค์เจ้าเกสรสิ้นพระชนม์ จึงได้วางแผนกับอีจั่นหลอกเจ้าจอมมารดาปิ่นและพระองค์เจ้าอำพันว่าดวงพระวิญญาณของพระองค์เจ้าเกสรกลับมาเข้าร่างอีจั่น เจ้าจอมมารดาปิ่นและพระองค์เจ้าอำพันหลงเชื่อ และเจ้าจอมมารดาปิ่นจะไปรับตัวอีจั่นมาที่ตำหนัก ส่วนพระองค์เจ้าอำพันผู้เป็นพระเชษฐภคินีของพระองค์เจ้าเกสร มีรับสั่งให้อีนวลและอีเลยหาซื้อฟักทองมีขนาดเท่ากระโถน เพื่อพระองค์จะได้มาทำโถใส่ข้าวยาคูถวายพระสงฆ์ เป็นการทำบุญรับขวัญพระองค์เจ้าเกสร ความทราบถึงพระบาทสมเด็จพระนั่งเกล้าเจ้าอยู่หัวจึงทรงโปรดเกล้าฯ ชำระความผิด ซึ่งอีจั่น อีนวล อีเลย ถูกส่งไปเป็นตะพุ่นหญ้าช้าง เจ้าจอมมารดาปิ่นให้ภาคทัณฑ์ไว้

พระเจ้าราชวรวงศ์เธอ พระองค์เจ้าอำพัน สิ้นพระชนม์ในรัชกาลที่ 5 เมื่อวันพุธที่ 15 กุมภาพันธ์ พ.ศ. 2424 พระชันษา 79 ปี

## พงศาวลี



## อ้างอิง

หมวดหมู่:พระองค์เจ้า
หมวดหมู่:พระเจ้าราชวรวงศ์เธอ ชั้น 2
หมวดหมู่:พระราชธิดาในสมเด็จพระบวรราชเจ้ามหาเสนานุรักษ์
จอห์น วินดัม

**จอห์น วินดัม ปากส์ ลูคัส เบย์นอน แฮร์ริส** (; 10 กรกฎาคม ค.ศ. 1903 – 11 มีนาคม ค.ศ. 1969) เป็นนักเขียนชาวอังกฤษ เกิดที่เมืองดอร์ริดจ์ในวอริกเชอร์ (ปัจจุบันอยู่ในเขตเวสต์มิดแลนส์) เป็นบุตรของจอร์จ เบย์นอน แฮร์ริสกับเกอร์ทรูด ปากส์ มีน้องชายที่ต่อมาเป็นนักเขียนเช่นกันคือ วิเวียน เบย์นอน แฮร์ริส วินดัมใช้ชีวิตวัยเด็กในเขตเอดจ์บาสตันในเมืองเบอร์มิงแฮม เมื่อเขาอายุได้ 8 ปี บิดาและมารดาของเขาแยกกันอยู่ วินดัมเรียนในหลายโรงเรียนก่อนจะเรียนที่โรงเรียนบีเดลส์ จากนั้นเขาทำงานหลายอย่างรวมถึงเขียนเรื่องสั้นให้นิตยสารอเมริกันหลายฉบับ โดยใช้นามปากกาส่วนใหญ่ว่า "จอห์น เบย์นอน" และ "จอห์น เบย์นอน แฮร์ริส"

ในช่วงสงครามโลกครั้งที่สอง วินดัมรับราชการในกระทรวงสารสนเทศ ก่อนจะย้ายไปอยู่กองทหารสื่อสาร นอกจากนี้เขายังส่วนร่วมในการยกพลขึ้นบกที่นอร์ม็องดี หลังสงคราม วินดัมกลับมาเขียนหนังสือ ในปี ค.ศ. 1951 เขาตีพิมพ์นิยายเรื่อง *The Day of the Triffids* โดยใช้ชื่อจริง นิยายเรื่องนี้ได้รับการตอบรับอย่างล้นหลาม นอกจากนิยายเรื่องนี้แล้ว วินดัมยังมีผลงานที่สำคัญอื่น ๆ ได้แก่ *The Chrysalids* (ค.ศ. 1955) และ *The Midwich Cuckoos* (ค.ศ. 1957)

ด้านชีวิตส่วนตัว วินดัมแต่งงานกับเกรซ อิโซเบล วิลสันในปี ค.ศ. 1963 วินดัมเสียชีวิตที่บ้านในเมืองปีเตอส์ฟิลด์ ในปี ค.ศ. 1969

## อ้างอิง

หมวดหมู่:นักเขียนชาวอังกฤษ
หมวดหมู่:นักเขียนบันเทิงคดีแนววิทยาศาสตร์
หมวดหมู่:นามปากกา
ดนตรีแก่นเรื่องดอกเตอร์ฮู

**ดนตรีแก่นเรื่อง''ดอกเตอร์ฮู**'' เป็นการสร้างสรรผลงานของนักประพันธเพลงชาวออสเตรเลีย และเรียบเรียงโดยเดเลีย เดอร์บี้เชียร์ ณ สถานีส่งสัญญาณวิทยุบีบีซีเมื่อปี ค.ศ.1963 อีกทั้งยังนับได้ว่าเป็นดนตรีอิเล็กทรอนิกส์เพลงแรกที่ถูกเล่นเป็นเพลงแก่นเรื่องบนจอแก้ว มันได้ถูกใช้เป็นเพลงประกอบของนภาพยนตร์ชุดสืบเนื่องแนววิทยาศาสตร์อย่างเรื่องดอกเตอร์ฮู และถูกนำมาประยุกต์เปลี่ยนแปลงหลายต่อหลายครั้ง

ถึงแม้ว่าดนตรีแก่นเรื่องจะถูกนำมาเปลี่ยนอยู่หลายครั้งแต่จังหวะก็ยังคงไม่ได้ถูกปรับเปลี่ยนแต่อย่างใด เพลงประกอบแบบดั้งเดิมได้ถูกเขียนและจัดให้อยู่ใน E minor หลากหลายเวอร์ชันรวมถึงล่าสุดที่ถูกเรียบเรียงโดยเมอร์รีย์ โกลด์ ก็ยังคงดำรงใช้คีย์เดิมอยู่ ยกเว้นของปีเตอร์ โฮเวลล์(F# minor)และเคฟฟ์ แมคคัลลอค(A minor)

ถึงแม้ว่าผลงานต่างๆ จะถูกอ้างอิงและใช้ในอัลบั้มเพลงประกอบภายใต้ชื่อว่า 'เพลงประกอบดอกเตอร์ฮู'ซึ่งชื่อเป็นทางการของเพลงนี้ก็คือ 'ดอกเตอร์ฮู' แต่กลับกลายเป็นว่าในชีทเพลงแบบต้นตำหรับกลับใช้ชื่อว่า 'ดร.ฮู' แทน
หมวดหมู่:ดนตรีอิเล็กทรอนิกส์
กีฬาเรือพายในกีฬาแห่งชาติ ครั้งที่ 45

**กีฬาเรือพายใน[[กีฬาแห่งชาติ ครั้งที่ 45]]** จัดแข่งขันที่อ่างเก็บน้ำคลองหลา อำเภอคลองหอยโข่ง จังหวัดสงขลา กำหนดแข่งขันระหว่างวันที่ 20 ถึง 25 มิถุนายน พ.ศ. 2560 มีการชิงชัยทั้งหมด 42 เหรียญทอง

## สรุปเหรียญรางวัล

## ผู้ที่ได้รับเหรียญ
### ประเภทชาย

### ประเภทหญิง

## อ้างอิง
*ตารางการแข่งขันและผลการแข่งขัน 

เรือพาย
ฟุตบอลชิงถ้วยพระราชทานคิงส์คัพ ครั้งที่ 45

**การแข่งขันฟุตบอลชิงถ้วยพระราชทานคิงส์คัพครั้งที่ 45** จัดขึ้นระหว่างวันที่ 14–16 กรกฎาคม พ.ศ. 2560 โดยมีทีมเข้าร่วมการแข่งขันทั้งหมด 4 ทีม แข่งขันกันที่กรุงเทพมหานคร

ครั้งนี้ประกอบไปด้วยเจ้าภาพ ไทย และสามทีมรับเชิญ. สามทีมที่ได้รับเชิญนั้นคือ บูร์กินาฟาโซ, เกาหลีเหนือ และ เบลารุส.

## ทีมที่เข้าร่วม
4 ทีมที่ได้สิทธิ์เข้าร่วมการแข่งขันสำหรับทัวร์นาเมนต์นี้
*  ไทย
*  เบลารุส
*  บูร์กินาฟาโซ
*  เกาหลีเหนือ

## สนามแข่งขัน
แมตช์ทั้งหมดจัดขึ้นที่ ราชมังคลากีฬาสถาน ใน กรุงเทพมหานคร, ไทย

## ผู้เล่น

## แมตช์
เวลาทั้งหมดเป็นเวลาท้องถิ่น, เวลาอินโดจีน (UTC+7)

### กฏกติกาการแข่งขัน
*90 นาที.
*การดวลลูกโทษ ถ้าในกรณีที่จำเป็น.
*เปลี่ยนตัวผู้เล่นได้สูงสุด 3 คน.

### สายการแข่งขัน

### รอบรองชนะเลิศ

----

### นัดชิงอันดับที่ 3

### นัดชิงชนะเลิศ

## ชนะเลิศ

## อันดับดาวซัลโว
***หมายเหตุ :*** ไม่รวมประตูลูกจุดโทษในช่วงเสมอ
;2 ประตู
* Lassina Traoré

;1 ประตู

* มงคล ทศไกร
* ธีรเทพ วิโนทัย
* ฐิติพันธ์ พ่วงจันทร์
* Ismaël Zagrè
* Myong Cha-hyon
* Pak Song-chol
* Rim Kwang-hyok

## การถ่ายทอดสด

## การจำหน่ายตั๋ว
การแข่งขันฟุตบอลชิงถ้วยพระราชทานคิงส์คัพ ครั้งที่ 45 จะมีการจำหน่ายตั๋วเข้าชมเกมการแข่งขันที่ไทยทิกเก็ตเมเจอร์ ทุกสาขา ทุกช่องทางการจำหน่ายตั้งแต่วันที่ 27 มิถุนายน พ.ศ. 2560 เวลา 10.00 น. เป็นต้นไป

## อ้างอิง

## แหล่งข้อมูลอื่น
*สมาคมฟุตบอลแห่งประเทศไทย – เว็บไซต์อย่างเป็นทางการ
*สมาคมฟุตบอลแห่งประเทศไทย  – เว็บไซต์ฟีฟ่า
*สหพันธ์ฟุตบอลเบลารุส  – เว็บไซต์ฟีฟ่า
*Fédération Burkinabé de Foot-Ball  – เว็บไซต์ฟีฟ่า
*สมาคมฟุตบอลเกาหลีเหนือ  – เว็บไซต์ฟีฟ่า

หมวดหมู่:ฟุตบอลไทยในปี พ.ศ. 2560
45
หมวดหมู่:การแข่งขันกีฬาในกรุงเทพมหานคร
คิงส์คัพ
ดีนาร์อิรัก

**ดีนาร์** (, ; สัญลักษณ์: **د.ع**; รหัส: **IQD**) เป็นสกุลเงินของประเทศอิรัก ออกโดยธนาคารกลางอิรัก สามารถแบ่งได้เป็นหน่วยย่อยได้ 1000 ฟิลส์ (فلس) แต่ปัจจุบันไม่ได้ใช้ เนื่องจากผลของเงินเฟ้อ

## ประวัติ
ดีนาร์อิรักเริ่มใช้ในระบบครั้งแรกเมื่อวันที่ 1 เมษายน ค.ศ. 1932  โดนแทนที่เงินสกุลรูปีอินเดียซึ่งใช้มาตั้งแต่การครอบครองของสหราชอาณาจักรในช่วงสงครามครั้งที่ 1

### พัฒนาการหลัง ค.ศ. 1990
หลังจากสงครามอ่าวในปี ค.ศ. 1990 เนื่องจากถูกคว่าบาตรโดยสหประชาชาติ แม่พิมพ์เดิมที่สวิสจึงไม่สามารถใช้ได้ ดังนั้นจึงมีการพิมพ์ธนบัตรรุ่นใหม่ที่คุณภาพต่ำลงมาใช้แทน และธนบัตรรุ่นเดิมถูกเรียกว่า "ดีนาร์สวิส" ส่วนธนบัตรรุ่นใหม่ถูกเรียกว่า "ดีนาร์ซัดดัม"

อย่างไรก็ตาม ดีนาร์สวิสยังคงใช้หมุนเวียนในพื้นที่ชาวเคิร์ดในอิรัก โดยรัฐบาลเคิร์ดปฏิเสธที่จะยอมรับธนบัตรดีนาร์ซัดดัมซึ่งมีคุณภาพต่ำ และเนื่องจากการเพิ่มขึ้นอย่างมากของปริมาณเงินดีนาร์ซัดดัม ในขณะที่ปริมาณดีนาร์สวิสมีเท่าเดิม ดีนาร์สวิสจึงแข็งค่าขึ้นอย่างมาก ดังนั้นพื้นที่ทางตอนเหนือของอิรักใช้สกุลเงินที่เสถียรจึงไม่ได้รับผลกระทบจากภาวะเงินเฟ้อ ในขณะที่ส่วนอื่นๆ ของประเทศต้องเผชิญกับภาวะเงินเฟ้ออย่างหนัก 

หลังจากซัดดัม ฮุสเซนถูกโค่นล้มในการการบุกครองอิรัก ค.ศ. 2003 สภาปกครองอิรักได้พิมพ์เงินดีนาร์ซัดดัมออกมาเพิ่มเป็นมาตรการชั่วคราวในระหว่างกระบวนการสร้างสกุลเงินใหม่

และในช่วงตั้งแต่ 15 ตุลาคม ค.ศ. 2003 ถึง 15 มกราคม ค.ศ. 2004 รัฐบาลชั่วคราวร่วมได้ออกเงินดีนาร์อิรักใหม่ เงินดีนาร์อิรักใหม่ถูกแลกเปลี่ยนโดยกำหนดอัตราเท่าเดิมสำหรับดีนาร์ซัดดัม ในขณะที่ดีนาร์สวิสถูกแลกเปลี่ยนในอัตรา 1 ดีนาร์สวิส = 150 ดีนาร์ใหม่

## อ้างอิง

หมวดหมู่:ประเทศอิรัก
หมวดหมู่:สกุลเงินเอเชีย
สกอแลสติก คอร์ปอเรชั่น

**สกอแลสติก คอร์ปอเรชั่น** คือบริษัทด้านการพิมพ์ การสอน และสื่อ เป็นที่รู้จักกันในฐานะ ผู้ตีพิมพ์ จัดจำหน่าย และสื่อการเรียนการสอนสำหรับโรงเรียน ครู และนักเรียน ก่อตั้งขึ้นในวันที่ 22 ตุลาคม ค.ศ. 1920 โดยนาย Maurice R. Robinson ธุรกิจของสกอแลสติกคลอบคลุมและแบ่งภาระรับผิดชอบออกเป็นสามส่วนได้แก่ ส่วนตีพิมพ์และจัดจำหน่ายหนังสือเด็ก, ส่วนการศึกษา, และส่วนต่างประเทศ โดยสกลอแลสติกนั้นเป็นผู้ถือลิขสิทธิ์การตีพิมพ์ของชุดนวนิยายแฮร์รี่ พอตเตอร์ และชุดไตรภาคเกมล่าชีวิต ถือเป็นผู้ตีพิมพ์และจัดจำหน่ายหนังสือเด็กรายใหญ่ที่สุดของโลก

หมวดหมู่:สำนักพิมพ์
หมวดหมู่:ก่อตั้งในปี พ.ศ. 2463
เดอะเฟซ (อเมริกัน ฤดูกาลที่ 1)

***[[เดอะเฟซ (สหรัฐ)|เดอะเฟซ]] ซีซัน 1*** () ได้เริ่มออกอากาศทางออนไลน์ในวันที่ 1 กุมภาพันธ์ 2013 และออกอากาศทางโทรทัศน์ในวันที่ 12 กุมภาพันธ์ 2013 ทางช่อง ออกซิเจน[En] โคโค โรชา, คาโรลินา คูโควา และ เนโอมี แคมป์เบลล์ ได้มาทำหน้าที่เป็นเมนเทอร์ในซีซันนี้ โดยมี ไนเกล บาร์เกอร์ ทำหน้าที่เป็นพิธีกร

ผู้ชนะในซีซันนี้คือ เดวีน อับดุลลาห์ วัย 21 ปี จาก เดอะบร็องซ์, นครนิวยอร์ก

## ผู้เข้าแข่งขัน
(*อายุเป็นไปตามช่วงเวลาที่ถ่ายทำรายการ*)

## ข้อมูลการออกอากาศ

## ข้อมูลการแข่งขัน

### ตารางการคัดออก


&nbsp;ทีมโคโค&nbsp; 
&nbsp;ทีมคาโรลินา&nbsp; 
&nbsp;ทีมเนโอมี&nbsp;

: ทีมที่ชนะแคมเปญประจำสัปดาห์
: ผู้เข้าแข่งขันที่เสี่ยงในการถูกคัดออกในสัปดาห์
: ผู้เข้าแข่งขันที่ถูกคัดออกประจำสัปดาห์
: ผู้เข้าแข่งขันที่ถอนตัวจากการแข่งขัน
: ผู้เข้าแข่งขันที่ได้ตำแหน่งรองชนะเลิศ
: ผู้เข้าแข่งขันที่ได้เป็น *เดอะเฟซ*

* ตอนที่ 1 เป็นการคัดเลือกผู้เข้าแข่งขันเพื่อให้เหลือสิบสองคนสุดท้าย และแบ่งออกเป็นสามทีม ทีมละสี่คนตามที่เมนเทอร์หรือผู้เข้าแข่งขันได้ตัดสินใจเลือก
* ตอนที่ 4 มาร์ลี ได้ถอนตัวจากการแข่งขันเนื่องจากปัญหาส่วนตัว
* ตอนที่ 7 ทีมที่แพ้แคมเปญจะต้องส่งลูกทีมของตัวเองเข้าห้องคัดออกทั้งหมด โดยที่ คาโรลินา จะต้องเลือก 1 คนจากแต่ละทีม เพื่อให้เข้ารอบสุดท้าย มาร์กั๊กซ์ และ ซิ หลิน ถูกเลือกให้เข้ารอบ final โดยที่ สเตฟานี่ และ โจเซลีน ถูกคัดออก
* ตอนที่ 8 เดวีน, ซิ หลิน และ มาร์กั๊กซ์ ถูกเลือกให้เดิน final walk โดยที่ เอโบนี่ ถูกคัดออก

### แคมเปญ
* ตอนที่ 1: Natural beauty shots; self-administered 'transformations' with accessories from DKNY (casting)
* ตอนที่ 2: Grouped in a shipyard for W Magazine
* ตอนที่ 3: Commercial with Cosabella lingerie in teams
* ตอนที่ 4: Kleinfeld bridal dress fashion show
* ตอนที่ 5: Look-books for Marshall's in teams
* ตอนที่ 6: Self-directed commercials for Opensky.com
* ตอนที่ 7: Red Carpet interviews conducted by Wendy Williams
* ตอนที่ 8: ULTA Beauty beauty shots

## ดูเพิ่ม
* เดอะเฟซ
* เดอะเฟซออสเตรเลีย

## อ้างอิง

หมวดหมู่:เรียลลิตีโชว์
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2556
สหรัฐอเมริกา
ศิวัช พงษ์เพียจันทร์

thumb|Profile photograph of Prof Dr. Siwatt
ศาสตราจารย์ดร.ศิวัช พงษ์เพียจันทร์ เกิดเมื่อวันที่ 18 กันยายน พ.ศ. 2517 (ปัจจุบันอายุ 49 ปี) ที่อำเภอเมือง จังหวัดเชียงใหม่ เป็นบุตรชายของ รองศาสตราจารย์เพทาย พงษ์เพียจันทร์ และ รองศาสตราจารย์พันทิพา พงษ์เพียจันทร์ ปัจจุบันดำรงตำแหน่งเป็นศาสตราจารย์ขั้นสูง (เดิม เรียกว่า ศาสตราจารย์ญาณวิทย์ หรือศาสตราจารย์ในระดับ 11) สาขาวิทยาศาสตร์สิ่งแวดล้อม และเป็นผู้อำนวยการศูนย์วิจัยและพัฒนาการป้องกันและจัดการภัยพิบัติ  ประจำคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์ นอกจากนั้น ดร.ศิวัช ยังเป็นนักวิจัยด้านมลพิษทางอากาศประจำ Institute of Earth Environment, Chinese Academy of Sciences (IEECAS) เมือง Xi’an ประเทศจีน และเป็นหนึ่งในคณะทำงานโครงการวิจัยขั้วโลก ในพระราชดำริฯ ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งเคยไปศึกษาวิจัยที่สถานี Great Wall บนเกาะ King George ทวีปแอนตาร์กติกา ในช่วงเดือนมกราคม 2559 

ศาสตราจารย์ ดร.ศิวัช มีผลงานตีพิมพ์ในหนังสือพิมพ์กรุงเทพธุรกิจและวารสารวิชาการระดับนานาชาติ เช่น Atmospheric Environment, Environmental Pollution, Science of the Total Environment รวมถึงได้รับเชิญเพื่อให้ความรู้เชิงวิชาการทางรายการตามสถานีโทรทัศน์ต่างๆ เช่น รายการช่วยคิดช่วยทำ ฮาร์ดคอร์ข่าว สภาท่าพระอาทิตย์ และสภากาแฟ เวทีชาวบ้าน

## การศึกษา
ดร.ศิวัช พงษ์เพียจันทร์ จบการศึกษาระดับประถมศึกษาและมัธยมศึกษาปีที่ 3 จากโรงเรียนปรินส์รอยแยลส์วิทยาลัย จากนั้น ดร.ศิวัชได้รับทุนรัฐบาลไทย ไปศึกษาต่อที่ประเทศญี่ปุ่นเป็นเวลา 11 ปี โดยได้ศึกษาตั้งแต่ระดับชั้นมัธยมปลายที่โรงเรียนสาธิตมหาวิทยาลัยโตเกียวกัคคุเง และศึกษาต่อในระดับปริญญาตรีและโทที่มหาวิทยาลัยฮอกไกโด สาขาวิชาสมุทรศาสตร์และเคมีสิ่งแวดล้อม ดร.ศิวัชสำเร็จการศึกษาระดับปริญญาเอกจากมหาวิทยาลัยเบอร์มิงแฮม สหราชอาณาจักร สาขาวิชาวิทยาศาสตร์สิ่งแวดล้อมและภูมิศาสตร์ หลังจากนั้นได้รับทุน Postdoc เพื่อศึกษาต่อด้าน Source Apportionment of Air Pollutants ที่ Hong Kong Polytechnic University ภายใต้การสนับสนุนจาก UNESCO เป็นเวลาหนึ่งปี นอกจากนั้น ดร.ศิวัชได้รับทุน Postdoc จาก Chinese Academy of Sciences เพื่อศึกษาต่อด้าน Carbonaceous Aerosols ที่ IEECAS เป็นระยะเวลาสามปี

## การทำงาน
ดร.ศิวัช พงษ์เพียจันทร์ เริ่มสอนหนังสือที่คณะการจัดการสิ่งแวดล้อม มหาวิทยาลัยสงขลานครินทร์ ในปีพ.ศ. 2549 และได้รับพระบรมราชโองการโปรดเกล้าฯ แต่งตั้งตำแหน่งศาสตราจารย์ ในสาขาวิชาวิทยาศาสตร์สิ่งแวดล้อม เมื่อวันที่ 8 ตุลาคม พ.ศ. 2557 ในขณะดำรงตำแหน่งเป็นอาจารย์ประจำคณะพัฒนาสังคมและสิ่งแวดล้อมสถาบันบัณฑิตพัฒนบริหารศาสตร์ หรือนิด้า 

ปัจจุบัน ศ. ดร. ศิวัช ดำรงตำแหน่งเป็นคณะกรรมการปฏิรูปประเทศด้านทรัพยากรธรรมชาติและสิ่งแวดล้อม รวมทั้งปฏิบัติหน้าที่เป็นผู้ทรงคุณวุฒิในคณะอนุกรรมการอนุสัญญามินามาตะฯ และอนุกรรมการด้านวิชาการแก้ไขปัญหามลภาวะทางอากาศ

## เครื่องราชอิสริยาภรณ์

## อ้างอิง


หมวดหมู่:อาจารย์คณะวิทยาศาสตร์
หมวดหมู่:นักวิชาการจากจังหวัดเชียงใหม่
หมวดหมู่:บุคคลจากโรงเรียนปรินส์รอยแยลส์วิทยาลัย
หมวดหมู่:บุคคลจากคณะการจัดการสิ่งแวดล้อม มหาวิทยาลัยสงขลานครินทร์
หมวดหมู่:บุคคลจากคณะพัฒนาสังคมและสิ่งแวดล้อม สถาบันบัณฑิตพัฒนบริหารศาสตร์
หมวดหมู่:ศิษย์เก่าจากมหาวิทยาลัยฮกไกโด
หมวดหมู่:ศิษย์เก่าจากมหาวิทยาลัยเบอร์มิงแฮม
วิชาฆ่าภาคบังคับ

**วิชาฆ่าภาคบังคับ** เป็นนวนิยายภาษาญี่ปุ่น แต่งโดยโคจุน ทะคะมิ ตีพิมพ์ครั้งแรกในวันที่ 26 กุมภาพันธ์ ค.ศ. 1999 เป็นเรื่องราวของเด็กมัธยมกลุ่มหนึ่งที่ถูกบังคับให้เข้าร่วมรายการที่จัดขึ้นโดยรัฐบาล ซึ่งบังคับให้พวกเขาฆ่ากันเอง ก่อนที่จะมีการตีพิมพ์ *วิชาฆ่าภาคบังคับ* ได้ผ่านเข้ารอบในการประกวดรางวัลหนังสือสยองขวัญของญี่ปุ่นในปีค.ศ. 1997 แต่เมื่อถึงรอบชิงชนะเลิศไม่ได้รับการคัดเลือก จนกระทั่งได้ตีพิมพ์ในปีค.ศ. 1999 และกลายเป็นหนังสือขายดีอย่างเหนือความคาดหมาย หนึ่งปีให้หลังได้มีการดัดแปลงนวนิยายเล่มนี้เป็นภาพยนตร์ ออกฉายในชื่อ *[[เกมนรก โรงเรียนพันธุ์โหด]]* ซึ่งประสบความสำเร็จทางรายได้เป็นอย่างสูงและถูกวิพากษ์วิจารณ์ถึงความรุนแรงในเวลาเดียวกัน และด้วยความสำเร็จนี้เอง ทำให้ภาพยนตร์ทำรายได้สูงที่สุดในปีที่ออกฉายและได้มีการสร้างภาคต่อตามมา

วิชาฆ่าภาคบังคับ เป็นที่พูดถึงอีกครั้งภายหลังนวนิยายเรื่อง*[[เกมล่าชีวิต]]* โดยซูซาน คอลลินส์ ได้ออกวางจำหน่ายและประสบความสำเร็จทางยอดขายเป็นอย่างมาก โดยผู้อ่านบางกลุ่มได้ระบุว่าคอลลินส์นั้นลอกแนวคิดของนวนิยายเล่มนี้มา อย่างไรก็ตามคอลลินส์ได้ออกมาปฏิเสธต่อกระแสดังกล่าว เธอระบุว่าเธอไม่เคยได้ยินชื่อนวนิยายเรื่อง*วิชาภาคบังคับ* หรือชื่อของโคจุน ทะคะมิมาก่อน จนกระทั่งหนังสือของเธอได้วางขาย

หมวดหมู่:วรรณกรรมญี่ปุ่น
หมวดหมู่:วรรณกรรมในปี พ.ศ. 2542
เจ้าชายคาร์ล ดยุกแห่งเวสเตร์เกิตลันด์

**เจ้าชายคาร์ล ดยุกแห่งเวสเตร์เกิตลันด์** () เป็นพระราชโอรสพระองค์ที่ 3 ในสมเด็จพระเจ้าออสการ์ที่ 2 แห่งสวีเดน กับสมเด็จพระราชินีโซเฟียแห่งสวีเดน ทรงเสกสมรสกับเจ้าหญิงอิงเงอร์บอร์กแห่งเดนมาร์ก ดัชเชสแห่งเวสเตร์เกิตลันด์ พระราชธิดาในสมเด็จพระเจ้าเฟรเดอริกที่ 8 แห่งเดนมาร์ก กับสมเด็จพระราชินีลูอีสแห่งเดนมาร์ก มีพระโอรส-ธิดารวม 4 พระองค์ โดยพระองค์ถือเป็นพระราชอัยกา (ตา) ใน 3 พระมหากษัตริย์ ดังนี้
*สมเด็จพระราชาธิบดีฮารัลด์ที่ 5 แห่งนอร์เวย์ พระราชโอรสในเจ้าหญิงมาร์ธาแห่งสวีเดน พระธิดาพระองค์ที่ 2
*สมเด็จพระราชาธิบดีโบดวงแห่งเบลเยียมและสมเด็จพระราชาธิบดีอัลแบร์ที่ 2 แห่งเบลเยียม พระราชโอรสในอัสตริดแห่งสวีเดน พระธิดาพระองค์ที่ 3

พระองค์ทรงมีฐานันดรเป็น **เจ้าชายแห่งสวีเดนและนอร์เวย์ ดยุกแห่งเวสเตร์เกิตลันด์** ตั้งแต่แรกประสูติ

## พงศาวลี



## พระอิสริยยศ
*ค.ศ. 1861–1905 เจ้าชายคาร์ล ดยุกแห่งเวสเตร์เกิตลันด์ เจ้าชายแห่งสวีเดนและนอร์เวย์
*ค.ศ. 1905–1951 เจ้าชายคาร์ล ดยุกแห่งเวสเตร์เกิตลันด์

หมวดหมู่:บุคคลที่เกิดในปี พ.ศ. 2404
หมวดหมู่:บุคคลที่เสียชีวิตในปี พ.ศ. 2494
หมวดหมู่:เจ้าชายสวีเดน
หมวดหมู่:เจ้าชายนอร์เวย์
หมวดหมู่:ราชวงศ์เบอร์นาดอตต์
หมวดหมู่:ชาวสวีเดน
หมวดหมู่:ชาวสวีเดนเชื้อสายฝรั่งเศส
หมวดหมู่:ชาวสวีเดนเชื้อสายเยอรมัน
หมวดหมู่:บุคคลจากสต็อกโฮล์ม
เจ้าหญิงอิงเงอปอร์แห่งเดนมาร์ก ดัชเชสแห่งเว็สเตอร์เยิตลันด์

** เจ้าหญิงอิงเงอปอร์แห่งเดนมาร์กและสวีเดน ดัชเชสแห่งเว็สเตอร์เยิตลันด์** () (เดิม: เจ้าหญิงอิงเงอร์บอร์กแห่งเดนมาร์ก) ทรงเป็นพระราชธิดาใน สมเด็จพระเจ้าเฟรเดอริกที่ 8 แห่งเดนมาร์ก กับ สมเด็จพระราชินีลูอีสแห่งเดนมาร์ก เป็น **เจ้าหญิงแห่งเดนมาร์ก** ตั้งแต่แรกประสูติ ต่อมาทรงเสกสมรสกับ เจ้าชายคาร์ล ดยุกแห่งเว็สเตอร์เยิตลันด์ พระราชโอรสใน สมเด็จพระเจ้าออสการ์ที่ 2 แห่งสวีเดน กับ โซเฟียแห่งนัสเซา ทำให้ทรงเป็น **เจ้าหญิงแห่งสวีเดน** จาการเสกสมรสด้วย มีพระโอรส-ธิดารวม 4 พระองค์ โดยพระองค์ถือเป็นพระราชอัยยิกา (ยาย) ใน 3 พระมหากษัตริย์ ดังนี้
*กษัตริย์ฮารัลด์ที่ 5พระราชโอรสใน เจ้าหญิงมาร์ธาแห่งสวีเดน พระธิดาพระองค์ที่ 2
*กษัตริย์โบดวง และ กษัตริย์อัลแบร์ที่ 2 พระราชโอรสใน สมเด็จพระราชินีอัสตริดแห่งเบลเยียม พระธิดาพระองค์ที่ 3 

ภายหลังอภิเษกสมรส ทรงดำรงพระพระอิสริยยศเป็น ** เจ้าหญิงแห่งสวีเดน ดัชเชสแห่งเว็สเตอร์เยิตลันด์**

## พระอิสริยยศ
* ค.ศ. 1878 - ค.ศ. 1897 เจ้าหญิงอิงเงอปอร์แห่งเดนมาร์ก
* ค.ศ. 1897 - ค.ศ. 1958 เจ้าหญิงอิงเงอปอร์แห่งเดนมาร์กและสวีเดน ดัชเชสแห่งเว็สเตอร์เยิตลันด์

## พงศาวลี



หมวดหมู่:บุคคลที่เกิดในปี พ.ศ. 2421
หมวดหมู่:บุคคลที่เสียชีวิตในปี พ.ศ. 2501
หมวดหมู่:เจ้าหญิงสวีเดน
หมวดหมู่:เจ้าหญิงเดนมาร์ก
หมวดหมู่:ราชวงศ์เบอร์นาดอตต์
หมวดหมู่:ราชวงศ์กลึคส์บวร์ค (เดนมาร์ก)
หมวดหมู่:ชาวเดนมาร์ก
หมวดหมู่:บุคคลจากโคเปนเฮเกน
เรื่องวุ่นวุ่นของวัยรุ่นมีฝัน

**ดรีมทีม เดอะซีรี่ส์** เป็นละครโทรทัศน์, ซีรีส์ แนวดราม่า-โรแมนติก-คอมเมดี้ บทประพันธ์ของ กิง ก่อง แก้ว & ดาวตกหลังบ้าน บทโทรทัศน์ กิง ก่อง แก้ว & ดาวตกหลังบ้าน กำกับการแสดงโดย **[[สุวพัชร สันสนียชีวิน]]** ผลิตโดย บริษัท สตาร์ เอ็นเตอร์เทนเม้นท์ จำกัด ออกอากาศทุกวันอังคาร เวลา 20.20 - 21.20 น. ทาง สถานีวิทยุโทรทัศน์กองทัพบกช่อง 5 นำแสดงโดย ภูริกูลกฤษฎ์ ชูศักดิ์สกุลวิบูล, สโรชิน แมคอินไตย์ และนักแสดงชั้นนำอีกมากมาย เริ่มตอนแรกวันที่ 30 พฤษภาคม พ.ศ. 2560–22 สิงหาคม พ.ศ. 2560  

## รายชื่อนักแสดงและการสร้าง
 

## เพลงประกอบละคร
* เพลง **DREAM TEAM** (เพลงเปิด) - ขับร้องโดย สโรชิน แมคอินไตย / จุติพร กลัดทิม / กรกวี นุ่มน้อย / คัมภีร์ นุ่มน้อย / นพณัฐ กันทะชัย / โอฬาร ศรีกัณฑิมารักษ์ 
* เพลง **แอบรักเธออยู่ตรงนี้** (เพลงปิด) - ขับร้องโดย ภูริกูลกฤษฎ์ ชูศักดิ์สกุลวิบูล

## อ้างอิง

* แอมป์ theStar นก สโรชินนำทีมบวงสรวงซีรีส์”ดรีมทีม เรื่องวุ่นๆ ของวัยรุ่นมีฝัน” : event96.com    
* บวงสรวง ซีรีส์ วัยรุ่น เรื่องวุ่นๆของวันรุ่นมีฝัน : siamnewsday.com     
* รูปภาพ ซีรีส์ DreamTeam ปรับแผนถ่ายทำได้ผู้กำกับหนังมือฉมัง เชน โชคระพีกุล : picpost.mthai.com 
* เบื้องหลังซีรีส์เรื่อง Dream Team The Series นักแสดงเพียบ : event96.blogspot.com     

## แหล่งข้อมูลอื่น

* ละคร เรื่องวุ่นๆ ของวัยรุ่นมีฝัน : Dream Team The Series : siamzone.com     
* Dream Team The series เรื่องวุ่นวุ่นของวัยรุ่นมีฝัน : th-th.facebook.com     
* #เรื่องวุ่นๆของวัยรุ่นมีฝัน : twitter.com
 

## ลำดับรายการโทรทัศน์

หมวดหมู่:ละครโทรทัศน์ไทย
หมวดหมู่:ละครชุดทางโทรทัศน์ไทย
หมวดหมู่:ละครโทรทัศน์ไทยในปี พ.ศ. 2560
หมวดหมู่:ละครโทรทัศน์ช่อง 5
หมวดหมู่:ละครชุดทางโทรทัศน์ไทยในคริสต์ทศวรรษ 2010
แอมะซอนคินเดิล

thumb|ตัวอย่างเครื่องแอมะซอนคินเดิล

**แอมะซอนคินเดิล** เป็นตระกูลเครื่องอ่านหนังสืออิเล็กทรอนิกส์ที่ออกแบบและทำการตลาดโดยแอมะซอน.คอม เครื่องแอมะซอนคินเดิลถือเป็นช่องทางหนึ่งที่ผู้ใช้สามารถค้นหา ซื้อ ดาวน์โหลด และอ่านหนังสือ หนังสือพิมพ์ นิตยสารอิเล็กทรอนิกส์ และสื่อดิจิทัลอื่น ๆ โดยการเข้าถึงคลังคินเดิลสตอร์ผ่านเครือข่ายไร้สาย แอมะซอนได้เริ่มวางจำหน่ายคินเดิลเป็นครั้งแรกในวันที่ 19 พฤศจิกายน พ.ศ. 2550 ในช่วงแรกออกแบบให้เป็นอุปกรณ์แบบเดียว ก่อนจะพัฒนาให้เป็นอุปกรณ์หลายแบบอย่างในปัจจุบัน เช่น เครื่องอ่านที่ใช้การแสดงผลแบบกระดาษและหมึกอิเล็กทรอนิกส์ แท็บเล็ตที่ใช้ระบบปฏิบัติการแอนดรอยด์และจอภาพผลึกเหลวแบบสี และโปรแกรมประยุกต์คินเดิลบนแพลตฟอร์มคอมพิวเตอร์หลัก ๆ ทุกแพลตฟอร์ม เป็นต้น อุปกรณ์คินเดิลทุกแบบได้รับการผสานเข้ากับเนื้อหาในคินเดิลสตอร์ และในเดือนมกราคม พ.ศ. 2560 คินเดิลสตอร์ได้รายงานว่า มีหนังสือในคลังที่พร้อมให้การบริการมากกว่า 5 ล้านเล่มในสหรัฐอเมริกา

## อ้างอิง

หมวดหมู่:อุปกรณ์อิเล็กทรอนิกส์
หมวดหมู่:แอมะซอน
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 นัดชิงชนะเลิศ

**ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017 นัดชิงชนะเลิศ** เป็นแมตช์ฟุตบอลที่กำลังจะเกิดขึ้นนั้นจะจัดขึ้นในวันที่ 30 มิถุนายน พ.ศ. 2560 ที่ Stadion Cracovia ในเมือง กรากุฟ, ประเทศโปแลนด์, เพื่อที่จะตัดสินหาทีมชนะเลิศของ ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2017.

## เส้นทางสู่นัดชิงชนะเลิศ

## แมตช์

### รายละเอียด


## อ้างอิง

นัดชิงชนะเลิศ
โยโกะ ฮิกาซะ

**โยโกะ ฮิกาซะ** (, 16 กรกฎาคม 1985 -) เป็นนักพากย์และนักร้องชาวญี่ปุ่น อยู่สังกัดไอแอมเอนเทอร์ไพรส์

## ผลงานการพากย์
* *[[Sketchbook ~full color'S~]]*, Minamo Negishi
* *[[Asura Cryin']]*, Ritsu Shioizumi
* *[[Asura Cryin' 2]]*, Ritsu Shiozumi
* *[[อูมิเนโกะ โนะ นากุ โคโระ นิ]]*, Satan
* *[[เค-อง! ก๊วนดนตรีแป๋วแหวว]]*, อากิยามะ มิโอะ
* *[[Birdy the Mighty Decode:02]]*, Shrine Maiden (ep 12)
* *[[โทระโดระ! ยายเสือใสกับนายหน้าโหด]]*, Schoolgirl (ep 18)
* *[[Nogizaka Haruka no Himitsu: Purezza]]*, Iwai Hinasaki & Yayoi 
* *[[Pokémon: Black & White: Rival Destinies]]*, Ellie
* *[[Interviews with Monster Girls]]*, Sakie Satō
* *[[Hand Shakers]]*, Bind
* *Piace: Watashi no Italian*, Ruri Fujiki
* *[[Little Witch Academia]]*, Diana Cavendish
* *[[High School DxD]]*, Rias Gremory
* *[[บันทึกแวมไพร์วานิทัส]]* เป็น เวโรนิก้า เดอ ซาด

## แหล่งข้อมูลอื่น
*  
* Official profile  at I'm Enterprise 
* 

หมวดหมู่:บุคคลที่เกิดในปี พ.ศ. 2528
หมวดหมู่:บุคคลที่ยังมีชีวิตอยู่
หมวดหมู่:นักพากย์หญิงชาวญี่ปุ่น
หมวดหมู่:บุคคลจากจังหวัดคานางาวะ
หมวดหมู่:นักร้องหญิงญี่ปุ่น
ธีซีอัส

thumb|upright|220px|งานประติมากรรมรูป ธีซีอัสปราบมินะทอร์

**ธีซีอัส** คือกษัตริย์ในเทพปกรณัมกรีกและเป็นวีรบุรุษแห่งกรุงเอเธนส์ เป็นบุตรของพระเจ้าเอกีอุสและนางเอธรา แต่เนื่องจากนางเอธรานั้นได้มีความสัมพันธ์กับโพไซดอนในคืนเดียวกับที่มีความสัมพันธ์กับเอกีซุส ธีซีอัสจึงถือเป็นลูกครึ่งเทพคนหนึ่ง ธีซีอัสได้ต่อสู้และเอาชนะศัตรูมากมาย โดยหนึ่งในวีรกรรมที่เป็นที่รู้จักกันมากที่สุดคือการเอาชนะมินะทอร์ สิ่งมีชีวิตครึ่งคนครึ่งวัวในเขาวงกต ณ เกาะคีต ตำนานของธีซีอุสนั้นได้กล่าวถึงการต่อสู้ ชีวิตครอบครัวของธีซีอุสในแต่ละช่วงวัย

## ดูเพิ่ม
* มินะทอร์ 

หมวดหมู่:บุคคลในตำนานเทพปกรณัมกรีก
หมวดหมู่:พระมหากษัตริย์ผู้ทรงก่อตั้ง
พระราชวรวงศ์เธอ พระองค์เจ้าอับสรศรีราชกานดา

**พระราชวรวงศ์เธอ พระองค์เจ้าอับสรศรีราชกานดา** (11 มกราคม พ.ศ. 2416 – 12 พฤษภาคม พ.ศ. 2460) เป็นพระราชธิดาในกรมพระราชวังบวรวิไชยชาญ ประสูติแต่จอมมารดาต่วน

## พระประวัติ
พระราชวรวงศ์เธอ พระองค์เจ้าอับสรศรีราชกานดา ประสูติเมื่อวันอาทิตย์ที่ 11 มกราคม พ.ศ. 2416 เป็นพระราชธิดาในกรมพระราชวังบวรวิไชยชาญประสูติแต่จอมมารดาต่วน

พ.ศ. 2435 ในสมัยรัชกาลที่ 5 พระองค์เจ้าอับสรศรีราชกานดา ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวัง และทรงประทานเงินบำรุงปีละ 20 บาทเป็นประจำทุกปี  ปรากฏความใน *วชิรญาณวิเศษ* ว่า

*"...คราวประชุมครั้งที่ ๓ พระเจ้าน้องนางเธอ พระองค์เจ้าอรุณวดี อุปนายก ทรงนำ พระเจ้าบวรวงษ์เธอ พระองค์เจ้าดวงประภา ภาคินีสมาชิก ทรงรับรอง ๑๔ พระบวรวงษ์เธอ พระองค์เจ้าฉายรัศมีหิรัญญพรรณ์ เปนภาคินีสมาชิก ๑๕ พระบวรวงษ์เธอ พระองค์เจ้าอับศรศรีราชกานดา เปนภาคินีสมาชิก ได้ลงชื่อส่งเงินแล้ว วันที่ ๒ พฤศจิกายน ร,ศก ๑๑๑ ท่านสมาชิกทั้งปวงจงทราบว่า บรรดาท่านที่ได้กล่าวนามแลพระนามมาแล้วนี้ นับว่าเปนสมาชิกของหอพระสมุดวชิรญาณ ตั้งแต่วันที่ได้มาลงนามแลพระนาม ซึ่งได้กล่าวมาแล้วข้างต้นนั้น เปนต้นไป..."*

และ

*"...ตั้งแต่วันที่ ๕ จนถึงวันที่ ๑๑ มกราคม รัตนโกสินทร์ศก ๑๑๒ ในระหว่าง ๗ วันนี้ ท่านสมาชิกได้มายังหอพระสมุดวชิรญาณ ๒๒ ท่าน ได้ลงชื่อ ๓๙ ครั้ง แลหนังสือที่ได้ให้ยืม ๔๕ ครั้ง แลสมาชิกได้นำเงินค่าเกมบิลเลียดมาส่ง ๕ ท่าน รวมเปนเงิน ๙๕ บาท ๑๖ อัฐ สมาชิกได้นำเงินบำรุงหอพระสมุดวชิรญาณจำนวนปีที่ ๑๓ มาส่งยังหอพระสมุดวชิรญาณ เปนเงินรายละ ๒๐ บาท ดังจะมีรายพระนามแลนามแจ้งต่อไปนี้ คือ... พระบวรวงษ์เธอ  พระองค์เจ้าอับศรศรีราชกานดา ๑..."*

พระราชวรวงศ์เธอ พระองค์เจ้าอับสรศรีราชกานดา สิ้นพระชนม์ในรัชกาลที่ 6 เมื่อวันเสาร์ที่ 12 พฤษภาคม พ.ศ. 2460 พระชันษา 45 ปี พระราชทานเพลิงพระศพ ณ พระเมรุ วัดเทพศิรินทราวาสราชวรวิหาร วันที่ 12 เมษายน พ.ศ. 2463

## พงศาวลี



## อ้างอิง

หมวดหมู่:พระราชวรวงศ์เธอ
หมวดหมู่:พระองค์เจ้าหญิง
หมวดหมู่:พระราชธิดาในกรมพระราชวังบวรวิไชยชาญ
เจ้าชายวิลเฮล์ม ดยุกแห่งเซอเดร์มันลันด์

**เจ้าชายวิลเฮล์ม ดยุกแห่งเซอเดร์มันลันด์** () เป็นพระราชโอรสพระองค์กลางใน สมเด็จพระเจ้ากุสตาฟที่ 5 แห่งสวีเดน กับ วิคโทรีอาแห่งบาเดิน สมเด็จพระราชินีแห่งสวีเดน ทรงมีพระเชษฐา 1 พระองค์คือ สมเด็จพระเจ้ากุสตาฟที่ 6 อดอล์ฟแห่งสวีเดน ทรงมีพระอนุชา 1 พระองค์คือ เจ้าชายเอริก ดยุกแห่งเวสเตร์มันลันด์ พระองค์ทรงเสกสมรสกับ แกรนด์ดัชเชสมาเรีย โรมานอฟแห่งรัสเซีย (ภายหลังดำรงพระอิสริยยศเป็น **ดัชเชสแห่งเซอเดร์มันลันด์**) มีพระโอรสเพียงพระองค์เดียวคือ อดีตเจ้าชายเลนนาร์ต ดยุกแห่งซาล์มลันด์

หมวดหมู่:บุคคลที่เกิดในปี พ.ศ. 2427
หมวดหมู่:บุคคลที่เสียชีวิตในปี พ.ศ. 2499
หมวดหมู่:เจ้าชายสวีเดน
หมวดหมู่:เจ้าชายนอร์เวย์
หมวดหมู่:ราชวงศ์เบอร์นาดอตต์
หมวดหมู่:ชาวสวีเดน
หมวดหมู่:บุคคลจากสต็อกโฮล์ม
เจ้าชายเอริก ดยุกแห่งเวสเตร์มันลันด์

**เจ้าชายเอริก ดยุกแห่งเวสเตร์มันลันด์** () เป็นพระราชโอรสพระองค์สุดท้องในสมเด็จพระเจ้ากุสตาฟที่ 5 แห่งสวีเดน กับวิคโทรีอาแห่งบาเดิน สมเด็จพระราชินีแห่งสวีเดน มีพระเชษฐา 2 พระองค์คือ สมเด็จพระเจ้ากุสตาฟที่ 6 อดอล์ฟแห่งสวีเดน เจ้าชายวิลเฮล์ม ดยุกแห่งเซอเดร์มันลันด์ พระองค์มิได้เสกสมรส และสิ้นพระชนม์ขณะพระชันษาเพียง 29 ชันษา

## อ้างอิง
{{reflist|refs=

หมวดหมู่:บุคคลที่เกิดในปี พ.ศ. 2432
หมวดหมู่:บุคคลที่เสียชีวิตในปี พ.ศ. 2461
หมวดหมู่:เจ้าชายสวีเดน
หมวดหมู่:เจ้าชายนอร์เวย์
หมวดหมู่:ราชวงศ์เบอร์นาดอตต์
หมวดหมู่:ชาวสวีเดน
หมวดหมู่:บุคคลจากสต็อกโฮล์ม
หมวดหมู่:ดยุกสวีเดน